**Zmena adresy**

V prípade zmeny adresy je potrebné, aby túto skutočnosť cudzinec **oznámil osobne na oddelení cudzineckej polície PZ** príslušnom podľa miesta nového pobytu na území Slovenskej republiky.

K žiadosti o zmenu adresy je potrebné doložiť:

1. platný preukaz totožnosti alebo platný cestovný doklad,
2. správny poplatok za vydanie dokladu o pobyte v hodnote 4,50 €,
3. dve fotografie s rozmermi 3 x 3,5 cm zobrazujúce aktuálnu podobu,
4. doklad o ubytovaní, ktorým preukazuje zabezpečenie ubytovania. Podľa § 122 zákona o pobyte cudzincov štátny príslušník tretej krajiny je povinný preukázať niektorým z nasledovných dokladov:

* doklad o ubytovaní, ktorým preukazuje zabezpečenie ubytovania. Podľa § 122 zákona o pobyte cudzincov štátny príslušník tretej krajiny je povinný preukázať niektorým z nasledovných dokladov:
* čestné vyhlásenie cudzinca o vlastníctve nehnuteľnosti,
* nájomná zmluva s vlastníkom alebo užívateľom nehnuteľnosti a doklad preukazujúci oprávnenie na užívanie nehnuteľnosti, ak ide o nájomnú zmluvu s užívateľom nehnuteľnosti,
* potvrdenie ubytovacieho zariadenia o poskytnutí ubytovania, alebo
* čestné vyhlásenie fyzickej osoby alebo právnickej osoby o poskytnutí ubytovania cudzincovi na území Slovenskej republiky a doklad preukazujúci oprávnenie   
  na užívanie nehnuteľnosti, ak ide o čestné vyhlásenie užívateľa nehnuteľnosti.

V prípade ak o zmenu adresy žiada občan Únie nemusí byť na čestných vyhláseniach overený podpis vlastníkov nehnuteľnosti.